ועדת החוקה, חוק ומשפט, כנסת 16, פרוטוקול מספר 518, 2005-06-28 13:55

מיכאל איתן: אני פותח את הישיבה, והנושא הוא: הצעת חוק מימון מפלגות (תיקון - תשלום חובות המפלגה לאחר התפלגות), התשס"ה-2005.

מיכאל איתן: איך התקדמנו?

קרן ויינשל: זו הכנה לקריאה ראשונה.

קרן ויינשל: היתה ישיבה אחת, ויש לפניכם נוסח שכולל את החלטות הישיבה הקודמת.

קרן ויינשל: יש שני דברים שהוספנו על החלטות הישיבה הקודמת.

שאול יהלום: מאחר שהנסיבות הן כאלה וזו רק הכנה לקריאה ראשונה, אני מציע לאשר לקריאה ראשונה בנוסח המשפטי כפי שהציע היועצת המשפטית שלך, ונשאיר את כל הדיון בין קריאה שניה ושלישית.

מיכאל איתן: אני מסכים.

קרן ויינשל: נקרא את החוק.

קרן ויינשל: הוספתי משהו שלא דיברתם עליו, ואני רוצה שתראו זאת.

שרית שפיגלשטיין: יש כמה דברים להסביר.

שאול יהלום: קרן ויינשל, זה לא משנה לנו.

מיכאל איתן: אינני מעביר חוק בלי לקרוא.

מיכאל איתן: אינני בעד לקיים דיון מפורט, אבל הקריאה היא מינימום.

קרן ויינשל: בסעיף 1, בהצעת החוק, בעניין תיקון סעיף 13 נאמר: "בחוק מימון מפלגות, התשל"ג-1973 (להלן - החוק העיקרי), בסעיף 13, אחרי סעיף קטן (ג) יבוא: '(ד)(1) חלק שהתפלג מסיעה ישתתף בהחזר חובות המפלגה שאותה סיעה ייצגה בכנסת, באופן יחסי לגובה מימון ההוצאות השוטפות שנגרע מהסיעה שממנה התפלג בשל ההתפלגות;--

יצחק לוי: זה ממש מובן.

קרן ויינשל: --התשלום יהיה מתוך ההוצאות השוטפות שלהן החלק שהתפלג זכאי עד לסיום כהונתה של אותה הכנסת, למעט 5% מיחידת מימון אחת כאמור בסעיף 3(ג) סיפה;".

יצחק לוי: מה זה ה-5%?

קרן ויינשל: יש יחידת מימון נוספת, כלומר שעדיין יהיה להם כסף איכשהו.

יצחק לוי: האם זו יחידת המימון הנוספת?

קרן ויינשל: כן.

יצחק לוי: למה זה 5%?

קרן ויינשל: זו יחידת המימון.

מיכאל איתן: המימון השוטף הוא כ-5% מיחידת מימון לחודש- - -

קרן ויינשל: זה כדי שהם לא יוכלו להיות רק בחובות, כלומר שהם יהיו גם לקבל משהו.

קרן ויינשל: בהמשך סעיף 1(ד)(1) נאמר: "הוראה זו תחול גם אם החלק שהתפלג התמזג עם סיעה אחרת בכנסת".

קרן ויינשל: זה היה נראה מובן מאליו.

יצחק לוי: בסדר גמור.

קרן ויינשל: [קוראת סעיף 1(ד)(2): "חובת ההשתתפות של חלק, כאמור בפסקה (1), תחל ביוםש בו הוא זכאי למימון הוצאות שוטפות ותסתיים ביום סיום כהונתה של אותה הכנסת.

קרן ויינשל: ".] - זה כדי שלא יהיה מצב שמישהו לא זכאי למימון אבל יש לו חובות.

קרן ויינשל: [קורא סעיף 1(ד)(2): רואה החשבון של הסיעה שממנה התפלג חלק, שמונה לפי סעיף 5א, יקבע, בהקדם האפשרי, את חובות המפלגה לעניין סעיף קטן זה, בהסתמך על דוחות שערך למבקר המדינה לפי הוראות חוק זה וימסור על כך הודעה ליושב ראש הכנסת.

קרן ויינשל: ".] - אולי נשנה את הניסוח.

יצחק לוי: בסדר גמור.

יצחק לוי: קרן ויינשל: בסעיף 1(ד)(4) נאמר: "לעניין סעיף קטן זה, 'חובות המפלגה' - ההפרש שבין הוצאותיה לבין הכנסתיה, בתקופה שבה החלק שהתפלג או חלק ממנו, היה חלק מהסיעה, וכן לצורך הבחירות לכנסת שאליה נבחר חלק כאמור;" - כלומר הוצאות הבחירות שבה החלק שהתפלג נבחר.

יצחק לוי: יש לכתוב: "החלק" ולא "חלק".

קרן ויינשל: אתה צודק.

קרן ויינשל: בהמשך סעיף 1(ד)(4) נאמר: "ואולם לא יובאו בחשבון הוצאות שהוציאה מפלגה לשם רכישת נכסים הנשארים בידיה לאחר ההתפלגות.

קרן ויינשל: ".

רשף חן: אם מפלגה ברווח, האם הוא שותף ברווחים?

רשף חן: יש מפלגות כאלה.

דובר: לא.

קרן ויינשל: לא.

קרן ויינשל: האמת היא שזה כלל לא עלה לנו בראש.

רשף חן: איך זה עומד מול הסכמות?

רשף חן: יש הסכמות קיימות.

שאול יהלום: אם מפלגה ברווח והם טפשים ומתפלגים- - -

יצחק לוי: אין הסכמות.

יצחק לוי: זהו סעיף 2, וזו תחולה.

קרן ויינשל: התחולה מופיעה בסעיף 2: "הוראת סעיף 13(ד) לחוק העיקרי כנוסחו בסעיף 1 לחוק זה יחולו על התפלגות ועל החלק שהתפלג החל ביום פרסומו של חוק זה".

קרן ויינשל: זה הסכמות וההצעה של חבר-הכנסת יצחק לוי שבמובן מסויים אפשר לראותה כחלופית.

יצחק לוי: אני מציע שזה יהיה מהכנסת ה-17.

יצחק לוי: קרן ויינשל: היא מיותרת אם היא באה יחד, אבל, למעשה, היא חלופית לסעיף 2.

יצחק לוי: נאמר בה: "3.

יצחק לוי: הראות חוק זה יחולו על התפלגות סיעות החל מהכנסת השבע-עשרה".

יצחק לוי: לדעתי, סעיף 2 מספיק, כי אינני חושבת שזה משפיע על זכויות שקיימות לפני זה.

יצחק לוי: אי-אפשר לדעת.

טובי חכימיאן: זה בבית-משפט עכשיו.

קרן ויינשל: זהו החוק.

קרן ויינשל: תחליטו רק על סעיף 2 או על סעיף 3.

שרית שפיגלשטיין: האם סעיף קטן (2) לא ברור מאליו?

שרית שפיגלשטיין: ממילא היא לא תקבל הוצאות שוטפות לפני שהיא תוכר כמפלגה.

קרן ויינשל: הוא כן מובן מאליו, אבל רצינו זאת בגלל שזה נושא קצת רגיש.

יצחק לוי: היושב-ראש, אני מציע שנחליט על איזו תחולה הולכים, ונגיש זאת לקריאה ראשונה.

יצחק לוי: על השאר נדון בקריאה ראשונה.

יצחק לוי: אני מציע ללכת על ההצעה שאומרת שזה יחול מהכנסת השבע-עשרה, כי בדרך-כלל אנו נוהגים, בשינויים שאנו עושים בחוקי הכנסת, בחוקי בחירות או בחוקי מימון, תמיד להחיל זאת בכנסת הבאה.

יצחק לוי: אנו נמצאים קרובים לבחירות.

רשף חן: לגבי הכנסת הבאה, כבר לא נשאר מה להתפלג.

קרן ויינשל: בדרך כלל, אנו עושים זאת כי זה משפיע על זכויות שקיימות, אבל כאן זה לא קיים ואפשר לעשות זאת מרגע קבלת החוק.

קרן ויינשל: אבל, זה עניין שלכם להחליט.

דורית ואג: עושים זאת בשנה האחרונה ובעיקר בחודשים האחרונים.

יצחק לוי: הפעם זה נעשה כבר לפני.

אליעזר כהן: בסדר, אבל גם אז זה מתאים לכנסת הבאה.

מיכאל איתן: מישהו יכול לצוץ ולומר: "יש כאן שינוי.

מיכאל איתן: אז, תעשו כך או כך".

קרן ויינשל: ההתפלגות שלך לא תיכלל בזה.

יצחק לוי: הבנתי.

יצחק לוי: הגענו להסכם עם המפד"ל.

יצחק לוי: יגידו: "מה זה הסכם?

יצחק לוי: יש חוק".

אליעזר כהן: היושב-ראש איתן, יש מקרים כאלה.

אליעזר כהן: כמעט בכל מפלגה יש מקרה כזה.

יצחק לוי: בנוסף, לכל החוק הזה יש מכסימום עוד שנה ורבע לחיות בכנסת הזאת.

דורית ואג: זה לא שנה ורבע.

דורית ואג: עד שנאשר אותו בקריאות שניה ושלישית יעבור זמן.

רשף חן: יש פה המון בעיות.

רשף חן: יש מפלגות עם חובות של עשרות מליוני שקלים.

יצחק לוי: נדבר על זה אחרי קריאה ראשונה.

רשף חן: נניח, שהחובות האלה נוצרו בבחירות המוניציפליות.

רשף חן: --

קרן ויינשל: לא הוספנו זאת למוניציפליות.

רשף חן: --זה שמישהו פה בכנסת מתפלג, האם פתאום הוא עכשיו חייב 5 מליוני שקל?

רשף חן: מה קרה?

רשף חן: מה הקשר בכלל?

שאול יהלום: הוא באותה תקופה היה חבר במפלגה.

רשף חן: נניח שהוא הצטרף למפלגה אחרי שהחובות האלה נוצרו.

רשף חן: שאול יהלום: לא.

רשף חן: אם זה אחרי, זה לא יהיה.

רשף חן: חבר-הכנסת רשף חן, זה רק בזמן שהוא היה חבר.

קרן ויינשל: תקרא את נושא חובות המפלגה.

קרן ויינשל: זה רק בזמן שהוא היה חבר-כנסת.

קרן ויינשל: אלה רק החובות שנוצרו בזמן שהוא היה חבר-כנסת.

קרן ויינשל: זה חלק יחסי.

מיכאל איתן: חבר-הכנסת רשף חן, אתה מזכיר לי את מה שאמרו לגבי הקשר עם הציבור: "אתה מקבל 1.4 מליון שקל.

מיכאל איתן: קראנו וראינו שכל חבר-כנסת מקבל 1.4 מליון שקל ו-5% מזה הוא לשוטף.

מיכאל איתן: כאשר נבחרת קיבלת 1.4 מליון שקל, ועכשיו כל חודש אתה מקבל כך וכך".

שאול יהלום: מפלגה יחד איתי הגיעה לחובות קשים, כולל מוניציפליים, ואני בורח ומקבל כאן מימון מפלגות?

שאול יהלום: - זה לא שאתה חייב באופן אישי אם אתה מתפטר מהכנסת.

רשף חן: זה ברור שזה רק מתוך המימון מפלגות.

רשף חן: מה עם הכנסת הבאה?

קרן ויינשל: כתוב שזה נמחק.

קרן ויינשל: בכנסת הבאה כבר אין החוב.

טובי חכימיאן: האם החוב נמחק?

קרן ויינשל: ברור, אם הוא כבר לא נבחר למפלגה הזאת.

יצחק לוי: לא.

מיכאל איתן: החוב לא נמחק.

יצחק לוי: לא החוב של מפלגת-האם.

יצחק לוי: זו המחוייבות של החלק- - -

קרן ויינשל: זו המחוייבות של ההשתלבות.

קרן ויינשל: טובי חכימיאן:

קרן ויינשל: אם כך, מה קורה עם החלק הזה אם אינך נכנס לכנסת הבאה?

מיכאל איתן: זה נגמר.

טובי חכימיאן: האם זה נגמר?

קרן ויינשל: הוא לא נגמר.

קרן ויינשל: הוא חוזר למפלגת-האם.

מיכאל איתן: איננו מטפלים כרגע ביחסים שבין מפלגה שחתמה על הסכם עם בנק וקיבלה ממנו הלוואה- -

טובי חכימיאן: לא על זה אני מדברת.

מיכאל איתן: את כן מדברת על זה.

יצחק לוי: זה גם על זה.

מיכאל איתן: את מדברת על זה בדיוק.

מיכאל איתן: כמו שאנו לא מדברים עכשיו על כך שבעלי מניות בחברה בע"מ לקחו הלוואה וחצי מבעלי המניות הלכו והחצי האחר נשאר, והם ממשיכים להיות חייבים את הכסף.

מיכאל איתן: אנו לא מטפלים בנושא החובות.

מיכאל איתן: אנו מטפלים במצב, שבו לקראת בחירות, בתקופת כנסת מסויימת, יש התפלגות ויש מצבת חובות, והכסף שהיה צריך ללכת לטובת המפלגה נהיה כעת פחות ובעלי החוב לא יכולים לקבל.

מיכאל איתן: אנו אומרים: "עד שהמפלגה הזאת תתאושש ותקבל את כוחה הציבורי מחדש, אנו מצלמים מצב נתון ליום לאחר הבחירות", ובמצב הנתון הזה מאפשרים לבעלי החובות לקבל את מלוא חובותיהם באופן יחסי כפי שהיה קודם מהמפלגה, ולא מקטינים את כושר הפרעון של המפלגה.

מיכאל איתן: למה זה טוב רק עד הבחירות?

מיכאל איתן: אנו אומרים: "אותה מפלגה מתמודדת.

מיכאל איתן: אותם בעלי חוב שהילוו מכספם למפלגה נטלו סיכון שבבחירות הבאות היא תקבל פחות מנדטים או יותר מנדטים".

מיכאל איתן: לכן, אנו אומרים: "אותה מפלגה מתמודדת בשמה בהרכב אחר של אנשים.

מיכאל איתן: היא ומערכת יחסים שלה עם בעלי החוב ישארו כפי שהם", כי גם כך היא היתה יכולה לקבל פחות מנדטים או יותר.

יצחק לוי: נכון.

יצחק לוי: בואו ונצביע לקריאה ראשונה, אבל אני מציע לעשות זאת עם תחולה של הכנסת השבע-עשרה.

יצחק לוי: היו"ר מיכאל איתן: בסדר.

קרן ויינשל: תחליטו.

קרן ויינשל: האם אנו מצביעים על סעיף 2 או על סעיף 3?

אליעזר כהן: דע לך, שבכל המפלגות יש מקרה כזה.

מיכאל איתן: אין לי התנגדות שנצביע כעת על סעיף 3, שכן ממילא זה פתוח.

מיכאל איתן: אם למישהו תהיה השגה, אפשר יהיה להעלות זאת אחר כך בקריאה ראשונה.

מיכאל איתן: אני מעמיד להצבעה את הצעת החוק.

מיכאל איתן: מי בעד העברתה לקריאה ראשונה?

מיכאל איתן: ה צ ב ע ה בעד - פה אחד נגד - אין הצעת חוק מימון מפלגות (תיקון מס' 28) (השתתפות בחובות לאחר התפלגות), התשס"ה-2005, נתקבלה.

מיכאל איתן: הצעת החוק עברה פה אחד.

מיכאל איתן: אני נועל את הישיבה.